2004-es labdarúgó-Európa-bajnokság

A 2004-es labdarúgó-Európa-bajnokság, vagy egyszerűen csak az EURO 2004 volt a 12. a labdarúgó-Európa-bajnokságok történetében, melyet Portugáliában rendeztek 2004. június 12. és július 4. között. Portugália a spanyol és az osztrák-magyar közös pályázatot megelőzve nyerte el a rendezés jogát 1999. október 12-én. A mérkőzések helyszínének 8 város 10 stadionja adott otthont. Ahogyan az ezt megelőző két tornán ezen is 16 csapat vett részt. A rendező mellé a selejtezők után csatlakozott a maradék 15 válogatott. Lettország története során először jutott ki az Európa-bajnokságra, míg Görögország 24 év után vett részt ismét.

A torna nem kevés meglepetést hozott, többek között a végső győzelemre is esélyesnek tartott válogatottak közül Németország, Spanyolország, Olaszország már a csoportkör után búcsúzni kényszerült, a címvédő Franciaország pedig a negyeddöntőben esett ki. Először fordult elő az Európa-bajnokságok történetében, hogy a finálét ugyanaz a két együttes játszotta, akik a torna nyitómérkőzést.

A döntőt 2004. július 4-én rendezték és majdnem megismétlődött a nyitómérkőzés eredménye, amelyen a házigazda portugálok játszottak a görögökkel. A döntő 57. percében Baszinász szögletét Harisztéasz fejelte a kapuba és így Görögország 1–0-ra győzött. A hellének győzelme – akik még soha nem nyertek rangos tornát – óriási meglepetés volt (a legnagyobbnak számító angliai bukméker irodák az Európa-bajnokság előtt 100:1-re taksálták az arányszámot egy esetleges görög győzelemre). A sportszakértők, kommentátorok és a közvélemény szerint soha még ennyire esélytelennek tartott csapat nem nyert rangos tornát.

Helyszínek

Selejtezők 

Az Európa-bajnokság selejtező mérkőzéseit 2002 szeptembere és 2003 novembere között játszották le. Ötven csapatot osztottak összesen tíz csoportba. Minden válogatott kétszer játszott a saját csoportjában lévő csapatokkal, egyet hazai pályán és egyet idegenben. A csoportgyőztesek automatikusan kijutottak a tornára, a második helyezettek oda-visszavágós párharcban pót selejtezők keretében döntötték el a további öt szabad hely sorsát. A rendező ország válogatottjának nem kellett selejtezőt játszania, mivel az automatikus résztvevőnek számított. A 10 csoportelső plusz a rájátszást megnyerő -csoport második- 5 csapat és a rendező ország válogatottja alkotta a 2004-es labdarúgó-Európa-bajnokság 16 résztvevőjét.

Résztvevők 
A 16 részt vevő válogatott közül 10 az előző 2000-es Eb-n is a mezőny tagjai volt. Lettország első alkalommal jutott ki, míg Görögország 24 év után vett részt ismét a tornán. Bulgária, Horvátország, Oroszország és Svájc az 1996-os debütálása óta másodjára jutott ki az Európa-bajnokságra.

1 Félkövérrel van jelölve amikor az adott évbe megnyerte a tornát
2 Dölt betűvel van jelölve, amikor rendezőként szerepelt
3 Csehszlovákiaként
4 NSZK-ként
5 Szovjetunióként
6 Független Államok Közösségeként

Sorsolás

Játékvezetők 
Az UEFA 2003. december 4-én nevezte meg a tornán tevékenykedő 12 játékvezetőt és a 4 negyedik számú játékvezetőt.

Keretek

Csoportkör 

A sorrend meghatározása
Az Európa-bajnokság csoportjaiban ha két vagy több csapat a csoportmérkőzések után azonos pontszámmal állt, a következő pontok alapján kellett megállapítani a sorrendet:
 több szerzett pont az azonosan álló csapatok között lejátszott mérkőzéseken
 jobb gólkülönbség az azonosan álló csapatok között lejátszott mérkőzéseken (ha kettőnél több csapat áll azonos pontszámmal)
 több szerzett gól az azonosan álló csapatok között lejátszott mérkőzéseken (ha kettőnél több csapat áll azonos pontszámmal)
 jobb gólkülönbség az összes csoportmérkőzésen
 több szerzett gól az összes csoportmérkőzésen
 jobb együttható a 2004-es Eb-selejtezők és a 2002-es vb-selejtezők alapján
 jobb Fair Play pontszám
 sorsolás
Ha két csapat holtversenyben állt úgy, hogy az utolsó csoportmérkőzést egymás ellen játszották (azaz az utolsó csoportmérkőzés, amelyet egymás ellen lejátszottak, döntetlen lett, és a pontszámuk, összesített gólkülönbségük, az összes szerzett góljuk száma is azonos) és nincs harmadik csapat, amely velük azonos pontszámmal áll, akkor közöttük büntetőrúgások döntöttek a sorrendről. Erre a pontra azonban nem volt szükség.

Az időpontok helyi idő szerint (UTC+1), zárójelben magyar idő szerint (UTC+2) olvashatók.

A csoport

B csoport

C csoport

D csoport

Egyenes kieséses szakasz

Negyeddöntők

Elődöntők

Döntő

Gólszerzők 
5 gólos
  Milan Baroš

4 gólos
  Wayne Rooney
  Ruud van Nistelrooy

3 gólos
  Jon Dahl Tomasson
  Frank Lampard
  Zinédine Zidane
  Ángelosz Harisztéasz
  Henrik Larsson

2 gólos

  Marek Heinz
  Jan Koller
  Thierry Henry

  Antonio Cassano
  Cristiano Ronaldo
  Maniche

  Rui Costa
  Zlatan Ibrahimović

1 gólos

  Michael Owen
  Paul Scholes
  Steven Gerrard
  Martin Petrov
  Vladimír Šmicer
  Jesper Grønkjær
  David Trezeguet
  Ángelosz Baszinász
  Jórgosz Karangúnisz
  Traianósz Délasz
  Zíszisz Vrízasz

  Roy Makaay
  Wilfred Bouma
  Dado Pršo
  Igor Tudor
  Milan Rapaić
  Niko Kovač
  Māris Verpakovskis
  Michael Ballack
  Torsten Frings
  Simone Perrotta

  Dmitrij Bulikin
  Dmitrij Kiricsenko
  Hélder Postiga
  Nuno Gomes
  Fernando Morientes
  Juan Carlos Valerón
  Johan Vonlanthen
  Fredrik Ljungberg
  Marcus Allbäck
  Mattias Jonson

Öngólok
  Igor Tudor (Franciaország ellen)
  Jorge Andrade (Hollandia ellen)

Díjak 
All-Star csapat

Az Eb legjobb játékosa
  Theódorosz Zagorákisz

Végeredmény 

Az első két helyezett utáni sorrend nem tekinthető hivatalosnak, mivel ezekért a helyekért nem játszottak mérkőzéseket. Ezért e helyezések meghatározásához az alábbiak lettek figyelembe véve:
 több szerzett pont (a 11-esekkel eldöntött találkozók a hosszabbítást követő eredménnyel, döntetlenként vannak feltüntetve)
 jobb gólkülönbség
 több szerzett gól

Közvetítések 
Az addigi Európa-bajnokságokhoz hasonlóan Magyarországon az MTV rendelkezett a közvetítési jogokkal. Az összes mérkőzést élőben, helyszínről kommentálva sugározták, többnyire az M1-en, az utolsó csoportkör párhuzamos mérkőzéseit az M2-n. A kommentátorok a csoportmérkőzések során Faragó Richard, Egri Viktor és Matuz Krisztián voltak, az egyenes kieséses szakaszra Faragó maradt kint.

Jegyzetek

Források 

 
 

 
Europabajnoksag
2004